          Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi (»Narodne novine« broj 86/08, 61/11, 04/18. i 112/19), članka 28. stavka 1. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ broj 74/10, 125/14. i 48/23), članka 46. Statuta Općine Kloštar Podravski („Službeni glasnik Koprivničko-križevačke županije“ broj 4/21) i članka  ___ Odluke o ustrojstvu i djelokrugu Jedinstvenog upravnog odjela Općine Kloštar Podravski („Službeni glasnik Koprivničko-križevačke županije“ broj ) na prijedlog pročelnika Jedinstvenog upravnog odjela Općine Kloštar Podravski općinski načelnik Općine Kloštar Podravski dana  2026. godine donio je


P R A V I L N I K
o unutarnjem redu Jedinstvenog upravnog odjela Općine Kloštar Podravski


I. OPĆE ODREDBE

                                                                      Članak 1.
          Pravilnikom o unutarnjem redu Jedinstvenog upravnog odjela Općine Kloštar Podravski ( u daljnjem tekstu: Pravilnik) uređuje se unutarnje ustrojstvo Jedinstvenog upravnog odjela Općine Kloštar Podravski (u daljnjem tekstu: Jedinstveni upravni odjel), nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad u skladu sa Statutom Općine Kloštar Podravski (u daljnjem tekstu: Statut), Odlukom o ustrojstvu i djelokrugu Jedinstvenog upravnog odjela Općine Kloštar Podravski i drugim općim aktima Općine Kloštar Podravski.

                                                                      Članak 2.
          Izrazi koji se koriste u ovom Pravilniku za osobe u muškom rodu, uporabljeni su neutralno i odnose se na muške i ženske osobe.
          U rješenjima kojima se odlučuje o pravima, obvezama i odgovornostima službenika i namještenika, kao i u potpisu pismena, te na uredskim natpisima, naziv radnog mjesta navodi se u rodu koji odgovara spolu službenika, odnosno namještenika raspoređenog na radno mjesto.

II. UNUTARNJE USTROJSTVO

                                                                      Članak 3.
              Jedinstveni upravni odjel obavlja poslove iz samoupravnog djelokruga Općine Kloštar Podravski (u daljnjem tekstu: Općina), a koji se odnose na:
· uređenje naselja i stanovanje,
· prostorno i urbanističko planiranje,
· komunalno gospodarstvo,
· brigu o djeci,
· socijalnu skrb,
· primarnu zdravstvenu zaštitu,
· odgoj i osnovno obrazovanje,
· kulturu, tjelesnu kulturu i sport,
· zaštitu potrošača,
· zaštitu i unapređenje prirodnog okoliša,
· protupožarnu i civilnu zaštitu,
· promet na svom području
· te ostale poslove koji su zakonom, drugim propisima i općim aktima stavljeni u nadležnost Općine kao jedinice lokalne samouprave.

Osim poslova iz stavka 1. ovog članka, Jedinstveni upravni odjel obavlja upravne, stručne i tehničke  poslove za potrebe Općinskog vijeća Općine Kloštar Podravski (u daljnjem tekstu: Općinsko vijeće), općinskog načelnika Općine Kloštar Podravski (u daljnjem tekstu: općinski načelnik) i njihovih radnih tijela. 

                                                                      Članak 4.
          Jedinstvenim upravnim odjelom upravlja pročelnik kojeg na temelju javnog natječaja imenuje i razrješava općinski načelnik sukladno zakonu.
          Pročelnik organizira i koordinira rad u Jedinstvenom upravnom odjelu, brine se o zakonitom i pravovremenom obavljanju poslova i poduzima mjere za osiguranje efikasnijeg poslovanja. 

                                                                       Članak 5.
Općinski načelnik usmjerava djelovanje Jedinstvenog upravnog odjela u obavljanju poslova iz samoupravnog djelokruga rada i nadzire njegov rad.
Pročelnik odgovara općinskom načelniku za zakonitost i učinkovitost rada Jedinstvenog upravnog odjela.

                                                                       Članak 6.                                                            
Službenici i namještenici Jedinstvenog upravnog odjela imaju prava i obveze propisane zakonom, drugim propisima i općim aktima. 
Službenici su dužni trajno se osposobljavati za poslove radnog mjesta i usavršavati stručne sposobnosti i vještine. 

                                                                       Članak 7.
          Službenici i namještenici Jedinstvenog upravnog odjela dužni su izvršavati naloge pročelnika koji se odnose na službu te bez posebnog naloga obavljati poslove, odnosno zadatke radnog mjesta na koje su raspoređeni. 

III. POPIS RADNIH MJESTA 

                                                                       Članak 8.
         U Jedinstvenom upravnom odjelu se utvrđuju sljedeća radna mjesta s osnovnim podacima o radnom mjestu, opisom poslova, opisom razine standardnih mjerila za klasifikaciju radnih mjesta i brojem izvršitelja kako slijedi: 

1. PROČELNIK JEDINSTVENOG UPRAVNOG ODJELA

Kategorija:			I.
Potkategorija:			Glavni rukovoditelj
Razina:			-
Klasifikacijski rang:		1
Stručno znanje:
· Sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke,
· najmanje jedna godina radnog iskustva na odgovarajućim poslovima,
· organizacijske sposobnosti i komunikacijske vještine potrebne za uspješno upravljanje upravnim tijelom,
· [bookmark: _Hlk238559401]položen državni  ispit II. razine
· poznavanje rada na računalu

Opis poslova radnog mjesta:
· upravlja Jedinstvenim upravnim odjelom u skladu sa zakonom i drugim propisima (10%), 
· organizira, brine o izvršavanju i nadzire obavljanje poslova, daje upute za rad zaposlenima i koordinira rad JUO, organizira  obavljanje poslova službeničkih odnosa, kao i radnih odnosa dužnosnika, rješava u upravnim stvarima iz područja radnih i službeničkih odnosa, vodi drugostupanjski upravni postupak iz područja radnih i službeničkih odnosa, te rješava u upravnim stvarima iz područja nadležnosti Jedinstvenog upravnog odjela (20%), 
· brine o zakonitom i učinkovitom radu Jedinstvenog upravnog odjela u odnosu na obveze načelnika i Općinsko vijeće, priprema nacrte akata koje donosi Općinsko vijeće i načelnik te u dogovoru s predsjednikom Općinskog vijeća organizira sjednice Općinskog vijeća (10%),
· provodi neposredan nadzor nad radom u JUO (10%),
· poduzima mjere za osiguranje učinkovitosti u radu, brine o urednom i pravilnom korištenju imovine i sredstava za rad (20%),
· prati propise iz nadležnosti JUO (10%),
· poduzima mjere za utvrđivanje odgovornosti za povrede službene dužnosti (10%),
· osigurava suradnju JUO s tijelima državne uprave, tijelima lokalne i regionalne (područne) samouprave i drugim institucijama(10%).

Složenost poslova: samostalnost u planiranju, vođenju i koordiniranju poslova, doprinos razvoju novih koncepata i rješavanje strateških zadaća.
Samostalnost u radu: samostalan rad i odlučivanje o najsloženijim stručnim pitanjima
Stupanj odgovornosti: najviša materijalna i financijska odgovornost, zakonitost rada i postupanja, nadzorna i upravljačka odgovornost
Stupanj suradnje: stalna stručna komunikacija unutar i izvan upravnog tijela.

Broj izvršitelja:1

2. VIŠI STRUČNI SURADNIK ZA PRORAČUN, FINANCIJE  I RAČUNOVODSTVO

Kategorija:                      II.
Podkategorija:                      viši stručni suradnik
Razina:                            -
Klasifikacijski rang         6.
Stručno znanje:
· sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke,
· najmanje jedna godina radnog iskustva na odgovarajućim poslovima,
· položen državni  ispit II. razine
· poznavanje rada na računalu.

Opis poslova radnog mjesta:
· [bookmark: _Hlk75463191]izrada proračuna i drugih radnji vezanih za proračun i evidencije iz područja proračunskog knjigovodstva (10%),
· vodi financijsko knjigovodstvo i druge financijske evidencije (20%),
· vrši obračun plaća, izrađuje porezne i druge propisane evidencije (10%),
· vodi evidenciju ulaznih i izlaznih računa (20%),
· surađuje na pripremi koncepata općih i pojedinačnih akata (10%),
· surađuje sa nadležnim institucijama, državnim tijelima i službama jedinica lokalne i područne (regionalne samouprave) (10%),
· vodi poslove naplate prihoda općinskog proračuna i poduzima sve zakonske postupke za njihovu pravovremenu naplatu (10%),
· prati i izvršava sve zakonske propise iz područja financija, računovodstva i knjigovodstva (5%),
· obavlja i druge poslove koje po nalogu pročelnika Jedinstvenog upravnog odjela (5%).

Složenost poslova: stalni složeniji upravni i stručni poslovi unutar upravnog tijela.
Samostalnost u radu: rad uz redovan nadzor i upute pročelnika.
Stupanj odgovornosti: odgovornost za materijalne resurse s kojima službenik radi, pravilna primjena utvrđenih postupaka i metoda rada. 
Stupanj suradnje: stručna komunikacija unutar upravnog tijela te povremena komunikacija izvan upravnog tijela u svrhu prikupljanja ili razmjene informacija.

     Broj izvršitelja:1

3. VIŠI STRUČNI SURADNIK ZA FONDOVE EU

Kategorija:   II.
Podkategorija: viši stručni suradnik
Razina:  -
Klasifikacijski rang : 6.

Stručno znanje: 
-sveučilišni diplomski studij ili sveučilišni integrirani prijediplomski i diplomski studij ili stručni diplomski studij društvene, tehničke ili biotehničke struke, 
 -najmanje jedna godina radnog iskustva na odgovarajućim poslovima, 
-  državni ispit II. razine,
- poznavanje rada na računalu.

Opis poslova radnog mjesta:
-prati i analizira stanje u području EU fondova,  obavlja poslove vezane za edukaciju i informiranje vezano za fondove EU; radi poslove vezano uz koordiniranje i informiranje o provedbi projekata; priprema, provodi i prati poslove vezane uz sudjelovanje na natječajima fondova EU na Županijskoj razini; koordinira provedbu projekata koje Županija provodi u okviru ESI fondova i programa EU; obavlja poslove vezane uz pripremu i prijavu projekata te izradu potrebne dokumentacije vezano uz prijavu projekata financiranih iz sredstava ESI fondova i programa EU (40%),
- prati  natječaje  iz  europskih  fondova i vrši  njihovu  prezentaciju  kao i propise odnosno pravila Europske unije, zakonsku regulativu i procedure (30%),
-prati  natječaje  iz  europskih  institucija,  financijskih  institucija  i  međunarodnih  fondova,  te fondova  stranih  vlada  i  vrši  njihovu  prezentaciju  na  razini  upravnih  odjela  Županije  i lokalnim razinama,  (20%),
- obavlja i druge poslove i radne zadatke iz svog djelokruga po nalogu pročelnika (10%).

Složenost poslova: uključuje stalne složenije upravne i stručne poslove unutar upravnog tijela.
Samostalnost u radu: uključuje češći  nadzor te opće i specifične upute pročelnika.
Stupanj odgovornosti: uključuje odgovornost za materijalne resurse s kojima službenik radi, pravilnu primjenu postupaka i metoda rada te provedbu pojedinačnih  odluka.
Stupanj suradnje: stručna komunikacija koji uključuje kontakte unutar i izvan upravnoga tijela u svrhu  prikupljanja i razmjene informacija.

Broj izvršitelja: 1


4. STRUČNI SURADNIK ZA RAČUNOVODSTVENE POSLOVE

Kategorija:              III.
Potkategorija:    Stručni suradnik,
Razina potkategorije: -
Klasifikacijski rang: 8.    

Stručno znanje: 
- sveučilišni prijediplomski studij ili stručni prijediplomski studij ekonomske struke,
-  najmanje tri godine radnog iskustva na odgovarajućim poslovima,
- položen državni ispit II. razine ,
- poznavanje rada na računalu.

Opis poslova radnog mjesta:
- vodi evidenciju poreznih obveznika (1%),
- predlaže osnove za izradu proračuna i planova općinskih tijela i općinskih planskih dokumenata (5%),
- izrađuje nacrt odluke o izvršavanju proračuna i odluke o završnom računu proračuna (1%),
- prati propise iz oblasti financija (5%),
-izrađuje kalkulacije sredstava za pojedine namjene na osnovi propisanih kriterija (1%), 
- izrađuje nacrte plansko-financijskih dokumenata Općine i njihovih izmjena u tijeku godine (10%),
- prati ostvarivanje prihoda po vrstama (1%),
- izrađuje izvješća o financijskom poslovanju Proračuna i dostavlja nadležnim pravnim osobama (10%),
- vrši kontrolu namjenskog korištenja sredstava korisnika proračuna te financijskog i materijalnog poslovanja korisnika (2%)
- vodi evidenciju ugovora i prati njihovo izvršenje (1%),
- brine o ažurnom vođenju propisanih evidencija (3%),
- prati stanje naplate općinskih poreza, naknada i doprinosa te upozorava na porezne zakone i druge propise u koliko ti poslovi nisu povjereni drugim osobama (2%),
- po potrebi sudjeluje u radu stalnih i povremenih radnih tijela Općine po pitanjima financija i računovodstva (1%),
- usklađuje i ažurira ovrhu obveza i naplaćivanja potraživanja (5%),
- kontaktira sa Finom i Poreznom upravom (2%),
- vrši obračun plaća i drugih primanja djelatnika i dužnosnika te poreza i doprinosa iz plaća, te ostale poslove vezane uz plaće (5%),
-kontrolira formalnu i materijalnu ispravnost isplatne dokumentacije (5%),
- vrši obračun naknada članovima Općinskog vijeća i izvršnog tijela (5%),
- preuzima knjigovodstvenu dokumentaciju te kontira i knjiži sve poslovne događaje u glavnoj i pomoćnim  knjigama (10%),
- kontira i knjiži sve knjigovodstvene promjene u vezi osnovnih sredstava i sitnog inventara (2%),
- priprema inventurne liste i surađuje s povjerenstvom prilikom popisa imovine (2%),
- vodi zakonom propisane knjige i ostale evidencije osnovnih sredstava i sitnog inventara (2%),
- obavlja sve druge financijsko-računovodstvene poslove propisane zakonom, propisima (2%),
- obavlja druge poslove prema nalogu pročelnika  (9%).

Složenost poslova: uključuje manje složene poslove s ograničenim brojem međusobno povezanih različitih zadaća u čijem rješavanju se primjenjuje ograničen broj propisanih postupaka, utvrđenih metoda ili stručnih tehnika.
Samostalnost u radu: ograničen povremenim nadzorom i uputama od strane nadređenog službenika
Stupanj odgovornosti: uključuje odgovornost za materijalne resurse s kojima službenik radi, te ispravnu primjenu postupaka, metoda rada i stručnih tehnika.
Stupanj suradnje: stručna komunikacija unutar upravnog tijela te povremena komunikacija izvan upravnog tijela u svrhu prikupljanja ili razmjene informacija.

Broj izvršitelja: 1

5. VIŠI REFERENT ZA ADMINISTRATIVNE POSLOVE

Kategorija:              III.
Potkategorija:    Viši referent,
Razina potkategorije: -
Klasifikacijski rang: 9.    
Stručno znanje:
· sveučilišni prijediplomski studij ili stručni prijediplomski studij ili stručni kratki studij pravne struke 
·  najmanje godina dana radnog iskustva na odgovarajućim poslovima,
· organizacijske sposobnosti i komunikacijske vještine,
· položen državni ispit II. razine,
· položen stručni ispit za upravljanje dokumentarnim i arhivskim gradivom izvan arhiva,
· poznavanje rada na računalu.

Opis poslova radnog mjesta:
· vodi upravni postupak i rješava u upravnim stvarima, te obavlja i druge upravne i stručne poslove iz oblasti društvenih djelatnosti, imovinsko-pravnih poslova (20%),
· prati zakone i ostale propise iz djelokruga poslova radnog mjesta i brine se o primjeni istih (10%),
· izrađuje izvješća za Jedinstveni upravni odjel Općine i prijedloge akata i programa iz djelokruga radnog mjesta (10%),
· izrađuje prijedloge odluka, zaključaka, rješenja i drugih akata za tijela Općine (10%),
· sudjeluje u izradi akata iz nadležnosti Jedinstvenog upravnog odjela (10%),
· izrađuje prijedloge ugovora i sporazuma koje Općina sklapa s pravnim i fizičkim osobama (10%),
· priprema materijale i koordinira radom radnog tijela koje daje preporuke i prijedloge rješenja iz djelokruga poslova radnog mjesta (10%),
· obavljanje stručne arhivske poslove u odnosu na dokumentarno i arhivsko gradivo (10%),
· Obavlja i druge poslove koje po nalogu pročelnika Jedinstvenog upravnog odjela (10%).

[bookmark: _Hlk129177685]Složenost poslova: primjena određenih poslova koji zahtijevaju primjenu  jednostavnijih i precizno utvrđenih postupaka, metoda rada i stručnih tehnika te vođenje upravnog postupka i/ili rješavanje u jednostavnijim upravnim stvarima iz nadležnosti upravnog tijela.
Samostalnost u radu: rad uz redovan nadzor i upute pročelnika.
Stupanj odgovornosti: odgovornost za materijalne resurse s kojima službenik radi, pravilna primjena utvrđenih postupaka i metoda rada. 
Stupanj suradnje: stručna komunikacija unutar upravnog tijela te povremena komunikacija izvan upravnog tijela u svrhu prikupljanja ili razmjene informacija.


Broj izvršitelja: 1


6. REFERENT ZA ADMINISTRATIVNE POSLOVE

Kategorija:			III.
Potkategorija:			Referent
Razina:			-
Klasifikacijski rang:		11
Stručno znanje:
· srednja stručna sprema, ekonomske,  upravne, novinarske ili tehničke struke ili gimnazija,
· najmanje jedna godina radnog iskustva na odgovarajućim poslovima,
· položen državni  ispit I. razine
· poznavanje rada na računalu

Opis poslova radnog mjesta:
- obavlja poslove oko priprema sjednica Općinskog vijeća i njegovih radnih tijela (10%) ,
- vodi zapisnike sa sjednica Općinskog vijeća i njegovih radnih tijela (10%),
- obavlja uredske poslove odnosno poslove pisarnice (prijam pošte, vodi urudžbeni zapisnik, otprema poštu) (30%) ,
- obavlja poslove upravljanja i razvoja ljudskim potencijalima, kadrovski poslovi (20%),
- odgovoran je za korištenje i čuvanje pečata i štambilja Općine Kloštar Podravski (10%) ,
- priprema natječaj za popunu radnih mjesta (10%),
- obavlja i druge poslove koje po nalogu pročelnika Jedinstvenog upravnog odjela (10%) .

[bookmark: _Hlk76972788]Složenost poslova: primjenu jednostavnijih i rutinskih poslova koji zahtijevaju primjenu precizno utvrđenih postupaka, metoda rada i stručnih tehnika.
Samostalnost u radu: rad uz redovan nadzor i upute nadređenog službenika.
Stupanj odgovornosti: odgovornost za materijalne resurse s kojima službenik radi, pravilna primjena utvrđenih postupaka i metoda rada. 
Stupanj suradnje: stručna komunikacija unutar upravnog tijela te povremena komunikacija izvan upravnog tijela u svrhu prikupljanja ili razmjene informacija

Broj izvršitelja: 1





7. REFERENT ZA RAČUNOVODSTVENE POSLOVE 

Kategorija:			III.
Potkategorija:			Referent
Razina:			-
Klasifikacijski rang:		11
Stručno znanje:
· Srednja stručna sprema ekonomske ili upravne struke,
· najmanje jedna godina radnog iskustva na odgovarajućim poslovima,
· položen državni  ispit I. razine
· poznavanje rada na računalu

Opis poslova radnog mjesta:

-predlaže osnove za izradu financijskog dijela proračuna i izmjena i dopuna proračuna, (5%)
- izrađuje prijedlog odluke o izvršavanju proračuna i nacrte drugih financijsko-planskih -dokumenta (5%) ,
-izrađuje prijedlog financijskog dijela obračuna proračuna (5%) ,
-izrađuje izvješća o izvršenju proračuna kao i druga računovodstvena izvješća (10%) ,
-obavlja stručne poslove u vezi s materijalno-financijskim poslovanjem i provedbom proračuna koji se odnosi na knjigovodstvo (10%) ,
-vrši kontrolu namjenskog korištenja sredstava korisnika proračuna 10%),
- vodi brigu o ovjeri financijske dokumentacije od strane ovlaštenih potpisnika (10%),
-vrši obračun plaće službenika i namještenika (10%) ,
-prati propise iz oblasti financija, materijalno-financijskog poslovanja i knjigovodstva, (5%)
-priprema inventurne liste i surađuje s komisijom prilikom popisa imovine (5%),
-vodi propisane knjige i ostale evidencije osnovnih sredstava i sitnog inventara (5%),
-vrši obračun za isplatu dnevnica, putnih troškova i naknada članovima Općinskog vijeća i njihovih radnih tijela (5%),
-vrši obračun za isplatu naknada po ugovorima o djelu i drugim ugovorima, vodi evidenciju ugovora i prati njihovo izvršavanje (5%),
-obavlja i druge poslove koje po nalogu pročelnika Jedinstvenog upravnog odjela (10%).

Složenost poslova: jednostavni i uglavnom rutinski poslovi koji zahtijevaju primjenu precizno utvrđenih postupaka, metoda rada i stručnih tehnika
Samostalnost u radu: rad uz redovan nadzor i upute nadređenog službenika.
Stupanj odgovornosti: odgovornost za materijalne resurse s kojima službenik radi, pravilna primjena utvrđenih postupaka i metoda rada. 
Stupanj suradnje: stručna komunikacija unutar upravnog tijela te povremena komunikacija izvan upravnog tijela u svrhu prikupljanja ili razmjene informacija

[bookmark: _Hlk34377423]Broj izvršitelja: 1

8. REFERENT - KOMUNALNI REDAR

Kategorija:			III.
Potkategorija:			Referent
Razina:			-
Klasifikacijski rang:		11

Stručno znanje:
· gimnazijsko srednjoškolsko obrazovanje ili četverogodišnje strukovno obrazovanje tehničke, ekonomske ili upravne struke 
· najmanje jedna godina radnog iskustva na odgovarajućim poslovima,
· položen državni  ispit I. razine
· poznavanje rada na računalu
· vozačka dozvola B kategorije

Opis poslova radnog mjesta:
· obavlja nadzor nad primjenom Zakona o komunalnom gospodarstvu, odluka i akata kojima se regulira komunalni red, izdaje rješenja i druge akte kojima naređuje fizičkim i pravnim osobama radnje u svrhu održavanja komunalnog reda te vodi evidencije poduzetih radnji u postupku nadzora nad komunalnim redom u Općini (30%),
· vodi upravni postupak, rješava i potpisuje rješenja u upravnim stvarima iz područja komunalnog reda, izriče novčane kazne, mjere upozorenja i druge prekršajne sankcije, predlaže pokretanje prekršajnog postupka iz nadležnosti komunalnog redara (10%),
· provodi nadzor nad korištenjem javnih površna i obavlja nadzora nad provedbom propisa o otpadu iz djelokruga jedinice lokalne samouprave (10%),
· prati zakonske i druge propise u kojima je propisana nadležnost komunalnog redara te osigurava njihovu primjenu u suradnji sa neposredno nadređenim pročelnikom (20%),
· obavljanje nadzora nad provedbom propisa o držanju kućnih ljubimaca (10%),
· obavljanje nadzora nad provedbom propisa kojima se uređuju nerazvrstane ceste (10%),
· obavlja druge stručne, opće i tehničke poslova iz svog djelokruga ili poslove po nalogu pročelnika(10%). 

Složenost poslova: jednostavni i uglavnom rutinski poslovi koji zahtijevaju primjenu precizno utvrđenih postupaka, metoda rada i stručnih tehnika.
Samostalnost u radu: rad uz stalni nadzor pročelnika te njegove upute za rješavanje relativno složenih stručnih problema.
Stupanj odgovornosti: odgovornost za materijalne resurse s kojima službenik radi, pravilnu primjenu propisanih postupaka, metoda rada i stručnih tehnika.
Stupanj suradnje: stručna komunikacija unutar, a povremeno i izvan upravnog tijela u svrhu prikupljanja i razmjene informacija.

Broj izvršitelja: 2





9.  REFERENT-KOMUNALNO/PROMETNI REDAR

Kategorija:			III.
Potkategorija:			Referent
Razina:			-
Klasifikacijski rang:		11
Stručno znanje:
· najmanje IV. stupanj stručne spreme upravne, prometne ili tehničke struke,
· najmanje jedna godina radnog iskustva na odgovarajućim poslovima,
· završen program osposobljavanja
· zdravstvena sposobnost
· položen državni  ispit I. razine
· poznavanje rada na računalu
· vozačka dozvola B kategorije



Opis poslova radnog mjesta:
- poslovi nadzora nepropisno zaustavljenih i parkiranih vozila, upravljanja prometom te premještanja nepropisno zaustavljenih i parkiranih vozila (30%),
- naplaćuje novčanu kaznu za nepropisno zaustavljeno i parkirano vozilo, izdaje obvezni prekršajni nalog (20%),
- obavljanje poslova nadzora nad provedbom Zakona o sigurnosti prometa na cestama, Odluke o uređenju prometa, kao i drugih akata kojima je utvrđena nadležnost prometnog redarstva, nadziranje nepropisno zaustavljenih i parkiranih vozila, obavljanje poslove upravljanja prometom te poslove premještanja nepropisno zaustavljenih i parkiranih vozila, (20%),
- podnosi izvješća o svom radu jednom mjesečno Pročelniku, a po potrebi i dnevno i tjedno, obavlja i ostale poslove po nalogu Pročelnika (10%), 
- pored navedenih poslova vrši manje popravke na objektima i uređajima komunalne infrastrukture, kao i ostalim prostorima koji su u vlasništvu i na upravljanju Općine (10%),
- obavlja i druge poslove koje po nalogu pročelnika Jedinstvenog upravnog odjela(10%).



Složenost poslova: jednostavni i uglavnom rutinski poslovi koji zahtijevaju primjenu precizno utvrđenih postupaka, metoda rada i stručnih tehnika.
Samostalnost u radu: rad uz stalni nadzor pročelnika te njegove upute za rješavanje relativno složenih stručnih problema.
Stupanj odgovornosti: odgovornost za materijalne resurse s kojima službenik radi, pravilnu primjenu propisanih postupaka, metoda rada i stručnih tehnika.
Stupanj suradnje: stručna komunikacija unutar, a povremeno i izvan upravnog tijela u svrhu prikupljanja i razmjene informacija.


Broj izvršitelja: 1




10. UPRAVNI REFERENT ZA KOMUNALNO-INFRASTRUKTURNE PROJEKTE

 Kategorija:			III.
Potkategorija:			Referent
Razina:			-
Klasifikacijski rang:		11

Stručno znanje:
-srednja stručna sprema, cestovne ili građevinske struke,
- najmanje jedna godina radnog iskustva na odgovarajućim poslovima,
-poznavanje rada na računalu,
- položen državni  ispit I. razine.

Opis poslova:
· obavljanje jednostavnih i rutinskih poslova koji zahtijevaju primjenu precizno utvrđenih postupaka, metoda rada i stručnih tehnika (30%),
· odgovornost koja uključuje odgovornost za materijalne resurse s kojima službenik radi (10%),
· priprema svu potrebnu dokumentaciju potrebnu za prijavu na natječaje/pozive (20%) ,
· prikupljanje informacija o programima i potporama EU (20%) ,
·  predlaganje programa u cilju poticanja djelatnosti iz svog djelokruga rada (10%) ,
· obavlja i druge poslove koje po nalogu pročelnika Jedinstvenog upravnog odjela(10%).

Složenost poslova: jednostavni i rutinski poslovi koji zahtijevaju primjenu precizno utvrđenih postupaka, metoda rada i stručnih tehnika.
Samostalnost u radu: rad uz stalni nadzor pročelnika te njegove upute za rješavanje relativno složenih stručnih problema.
Stupanj odgovornosti: odgovornost za materijalne resurse s kojima službenik radi, pravilnu primjenu propisanih postupaka, metoda rada i stručnih tehnika.
Stupanj suradnje: stručna komunikacija unutar, a povremeno i izvan upravnog tijela u svrhu prikupljanja i razmjene informacija.

Broj izvršitelja: 1 


11. REFERENT-PROJEKTNI ASISTENT

[bookmark: _Hlk63071484]Kategorija:			III.
Potkategorija:			Referent
Razina:			-
Klasifikacijski rang:		11
Stručno znanje:
· srednja stručna sprema, ekonomske, tehničke, prehrambene ili upravne struke,
· najmanje jedna godina radnog iskustva na odgovarajućim poslovima,
· položen državni  ispit I. razine,
· poznavanje rada na računalu.

Opis poslova radnog mjesta:
- zaduženja za vođenje dokumentacije (30%), 
- sudjeluje u kontroli korisnika (30%), 
- izrađuje zapisnike sa sastanaka (20%),
- priprema narativnih i financijskih izvještaja projekata(15%), 
- obavlja i druge poslove koje po nalogu pročelnika Jedinstvenog upravnog odjela (5%).

Složenost poslova: primjenu jednostavnijih i rutinskih poslova koji zahtijevaju primjenu precizno utvrđenih postupaka, metoda rada i stručnih tehnika.
Samostalnost u radu: rad uz redovan nadzor i upute nadređenog službenika.
Stupanj odgovornosti: odgovornost za materijalne resurse s kojima službenik radi, pravilna primjena utvrđenih postupaka i metoda rada. 
Stupanj suradnje: stručna komunikacija unutar upravnog tijela te povremena komunikacija izvan upravnog tijela u svrhu prikupljanja ili razmjene informacija

Broj izvršitelja: 1




12. REFERENT ZA PROJEKTE EU-VODITELJ PROJEKTA

Kategorija: III.
Potkategorija: referent
Naziv radnog mjesta: referent
Klasifikacijski rang: 11
Broj izvršitelja: 1 ili više, ovisno o sklopljenim ugovorima o financiranju projekata iz fondova Europske unije uz uvjet da se plaća izvršitelja financira iz projekta.

Stručno znanje:
· srednja stručna sprema ekonomske ili tehničke struke,
· najmanje 1 godina radnog iskustva u struci,
· položen državni ispit I. razine,
· položen vozački ispit B kategorije.

Opis poslova radnog mjesta:
· samostalno vodi cjelokupni projektni ciklus projekta (20%),
· pravovremeno provodi projektne aktivnosti (20%),
· vrši komunikaciju i koordinaciju s projektnim partnerima u svrhu uspješne i kvalitetne provedbe projektnih aktivnosti (15%),
· vrši suradnju, izvještavanje i komunikaciju sa svim sudionicima projekta (10%),
· izrađuje financijske i narativne izvještaje (10%),
· vodi potrebne evidencije o provedbi projekta (10%),
· obavlja administrativne poslove za potrebe projekta financiranih iz EU fondova (10%),
· obavlja i druge poslove po nalogu pročelnika (5%).

Složenost poslova: jednostavni i uglavnom rutinski poslovi koji zahtijevaju primjenu precizno utvrđenih postupaka, metoda rada i stručnih tehnika.
Samostalnost u radu: rad uz stalni nadzor pročelnika te njegove upute za rješavanje relativno složenih stručnih problema.
Stupanj odgovornosti: odgovornost za materijalne resurse s kojima službenik radi, pravilnu primjenu propisanih postupaka, metoda rada i stručnih tehnika.
Stupanj suradnje: stručna komunikacija unutar, a povremeno i izvan upravnog tijela u svrhu prikupljanja i razmjene informacija.

Broj izvršitelja: 1

13.  KOMUNALNI RADNIK 

Kategorija: IV.
Potkategorija: namještenik II. potkategorije
Naziv radnog mjesta: radnik
Razina: 2
Klasifikacijski rang:13

Stručno znanje:
- niža stručna sprema ili osnovna škola,
- vozački ispit B kategorije,
- zdravstvena sposobnost za obavljanje fizičkih poslova.

Opis poslova radnog mjesta:
· obavlja poslove održavanja prostora, zemljišta i zgrada u vlasništvu Općine  (35%), 
· obavlja poslove vezane uz postavljanje i skidanje božićne rasvjete (5%), 
· pomaže u pripremi proslava ili drugih manifestacija koje organizira ili u kojima sudjeluje Općina (20%), 
· vrši dostavu materijala za sjednice, poziva, obavijesti, rješenja, uplatnica i druge pošte (10%), 
· vrši kontrolu nad javnim odlagalištem otpada Općine (25%),
· obavlja i druge poslove po nalogu pročelnika (5 %).

Složenost poslova: stupanj složenosti posla koji uključuje jednostavne i standardizirane pomoćno-tehničke poslove.
Stupanj odgovornosti: uključuje odgovornost za materijalne resurse s kojima radi.

Broj izvršitelja: 5


IV. RASPORED NA RADNA MJESTA

Članak 9.
U Jedinstveni upravni odjel se službenici i namještenici primaju i raspoređuju na radna mjesta utvrđena ovim Pravilnikom na način i pod uvjetima propisanim zakonom i u skladu s planom prijma kojeg, na prijedlog pročelnika, utvrđuje općinski načelnik. 

                                                                     Članak 10.
          Službenik i namještenik može biti raspoređen na upražnjeno radno mjesto ako ispunjava opće uvjete za prijam u službu propisane zakonom te posebne uvjete za raspored na radno mjesto propisane ovim Pravilnikom i Uredbom o klasifikaciji radnih mjesta u lokalnoj i područnoj (regionalnoj ) samoupravi.




V. RADNO VRIJEME I ODNOSI SA STRANKAMA

                                                                  Članak 11.
         Dnevno radno vrijeme raspoređuje se u okviru osam sati i traje od 7,00 do 15,00 sati za dane ponedjeljak, srijeda i četvrtak.
 Utorkom se određuje radno vrijeme u trajanju od 7,00 do 17,00 sati, a petkom od 7,00 do 13,00 sati.

Termine rada sa strankama te druga srodna pitanja određuje općinski načelnik.


VI. POVREDE SLUŽBENE DUŽNOSTI

                                                                Članak 12.
          Službenik i namještenik odgovara za povrede službene dužnosti.
          Povrede službene dužnosti mogu biti teške i lake, a propisane su Zakonom o službenicima i namještenicima u lokalnoj i područnoj (regionalnoj) samoupravi ( u daljnjem tekstu: Zakon).
           Osim lakih povreda službene dužnosti propisanih Zakonom, lakom povredom službene dužnosti smatra se i:
1. osobito blagi slučaj djela koje sadržava obilježja neke od teških povreda službene dužnosti propisanih u članku 46., točkama 1, 2, 3, 6, 7. i 11. Zakona,
2. uzrokovanje manje materijalne štete u službi ili u vezi sa službom namjerno ili iz 
       krajnje nepažnje,
  3. obavljanje službe pod utjecajem alkohola.




VII. PRIJELAZNE I ZAVRŠNE ODREDBE

                                                              Članak 13.
          Stupanjem na snagu ovog Pravilnika prestaje važiti Pravilnik o unutarnjem redu Jedinstvenog upravnog odjela Općine Kloštar Podravski („Službeni glasnik Koprivničko-križevačke županije“ broj 05/24).
 
                                                              Članak 14.
          Službenici i namještenici Jedinstvenog upravnog odjela će se rasporediti na radna mjesta sukladno ovom Pravilniku u roku od dva mjeseca od dana njegovog stupanja na snagu.
Do donošenja rješenja iz stavka 1. ovoga članka, službenici i namještenici nastavljaju obavljati poslove koje su obavljali na dotadašnjim radnim mjestima, odnosno druge poslove po nalogu pročelnika, a pravo na plaću i ostala prava iz službe ostvaruju prema dotadašnjim rješenjima.  

                                                         
Članak 15.
          Ovaj Pravilnik stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKI NAČELNIK
 OPĆINE KLOŠTAR PODRAVSKI

KLASA: 
URBROJ: 2137-16-01/01-26-01
Kloštar Podravski, 
OPĆINSKI NAČELNIK
Siniša Pavlović

